ଜଳିଗଲା ଧାନ କଳେଇ\nଦିଗପହଣ୍ଡି,୧୦।୧୨(ଡି.ଏନ.ଏ.)-ଦିଗପହଣ୍ଡି ବ୍ଲକ ଫାସିଗୁଡ଼ା ପଞ୍ଚାୟତ ଜକମେରୀପଲ୍ଲୀ ଗ୍ର\nଜଳିଗଲା ଧାନ କଳେଇ\t December 10th, 00:00 AM December 10th, 00:00 AM\nଦିଗପହଣ୍ଡି,୧୦।୧୨(ଡି.ଏନ.ଏ.)-ଦିଗପହଣ୍ଡି ବ୍ଲକ ଫାସିଗୁଡ଼ା ପଞ୍ଚାୟତ ଜକମେରୀପଲ୍ଲୀ ଗ୍ରାମରେ ଆକସ୍ମିକ ଅଗ୍ନିକାଣ୍ଡ ଘଟି ଅମଳ ପାଇଁ ରାସ୍ତା ପାର୍ଶ୍ୱରେ ରଖାଯାଇଥିବା ୯ ଚାଷୀଙ୍କ ଧାନ କଳେଇ ଜଳିଯାଇଛି। ରବିବାର ଭୋର ପ୍ରାୟ ସାଢ଼େ ୫ଟାରେ ଏହି ଅଗ୍ନିକାଣ୍ଡ ଘଟିଥିଲା। କ୍ଷତିଗ୍ରସ୍ତ ଚାଷୀମାନେ ହେଲେ ଉକ୍ତ ଗ୍ରାମର ତ୍ରିନାଥ ବେହେରା, ମାଧବ ବେହେରା, ନିରଞ୍ଜନ ବେହେରା, ବୃନ୍ଦାବନ ବେହେରା, କୃଷ୍ଣ ପାତ୍ର, ବିଜୟ ପ୍ରଧାନ, ରାଜି ବେହେରା, ସୁଦାମ ବେହେରା ଓ ଜାଗିଲି ପ୍ରଧାନ। ବର୍ଷା ଆଶଙ୍କାରେ ସେମାନେ ଧାନ କଳେଇ ଜମିରୁ ଆଣି ରାସ୍ତା ପାର୍ଶ୍ୱରେ ଅମଳ ପାଇଁ ସାଇତି ରଖିଥିଲେ। ଅଗ୍ନିକାଣ୍ଡ ସମ୍ପର୍କରେ ଖବର ପାଇ ଦିଗପହଣ୍ଡି ଓ ସାନଖେମୁଣ୍ଡି ଦମକଳ ବାହିନୀ ପହଞ୍ଚତ୍ ନିଆଁକୁ ଆୟତ୍ତ କରିଥିଲେ। ପାଖରେ ଥିବା ଅନ୍ୟ କିଛି ଚାଷୀଙ୍କ ଧାନଗଦା ଉପରେ ଅଗ୍ନିଶମ ବାହିନୀ ପାଣି ସିଞ୍ଚନ କରିବାରୁ ନିଆଁ ବ୍ୟାପି ନ ଥିବା ଜଣାପଡ଼ିଛି।
